**ЗАПОВЕД**

**№ .................../………………. 2018г.**

На основание чл.25, ал.4 от Закона за администрацията и чл.3, ал.1, т.5 от Устройствения правилник на Министерството на околната среда и водите (обн., ДВ, бр. 80 от 06.10.2017г., в сила от 01.10.2017г.) и във връзка с чл. 21д, ал. 3 и 4 от Закона за защита от вредното въздействие на химичните вещества и смеси,

**ИЗМЕНЯМ:**

**I.Заповед № РД–289/27.05.2016г.** на министъра на околната среда и водите за утвърждаване на случаите на освобождаване от ограниченията за употреба на опасни вещества в определени материали и компоненти на електрическото и електронното оборудване (ЕЕО), изменена със Заповед № РД–147/28.02.2017г. на министъра на околната среда и водите, и Заповед № РД–6/1/11.09.2017г. на министъра на околната среда и водите.

**II. В частта „Нареждам:“ на Заповед № РД–289/27.05.2016г.** се добавя **точкa 33**, считано от 21 ноември 2018г., както следва:

„33. Делегирана директива (ЕС) 2017/1975 на Комисията от 7 август 2017г. за изменение, с цел привеждане в съответствие с техническия прогрес, на приложение III към Директива 2011/65/ЕС относно освобождаване от ограничението за кадмий в някои променящи цвета си светодиоди за използване в дисплейни системи. (ОВ, L 281, 31.10.2017г.).

Поправка на Делегирана директива (ЕС) 2017/1975 на Комисията от 7 август 2017г. за изменение, с цел привеждане в съответствие с техническия прогрес, на приложение III към Директива 2011/65/ЕС относно освобождаване от ограничението за кадмий в някои променящи цвета си светодиоди за използване в дисплейни системи. (ОВ, L 281, 31.10.2017г.)”.

**III. В точка 39 от Приложение № 1** се прави следното изменение:

1. Текстът във втората колона се изменя така:

 “Кадмиев селенид в понижаващи честотата полупроводникови нанокристални квантови точки на кадмиева основа, с приложения за светенето на екрани (< 0,2 µg Cd за mm2 площ от екрана)“.

2. Текстът в третата колона се изменя така:

„Изключението се прилага за всички категории от 1 до 7 и 10, и е в сила до 31 октомври 2019г.“

Настоящата заповед да се обнародва в „Държавен вестник“ и да се публикува на интернет страницата на Министерството на околната среда и водите.

Контролът по изпълнението на настоящата заповед възлагам на директора на дирекция „Опазване чистотата на въздуха и предотвратяване на замърсяването“.

Настоящата заповед е неразделна част от **Заповед № РД – 289/27.05.2016г.,** изменена със Заповед № РД–147/28.02.2017г. на министъра на околната среда и водите, и Заповед № РД–6/1/11.09.2017г. на министъра на околната среда и водите на министъра на околната среда и водите, която в останалата си част остава непроменена.

**НЕНО ДИМОВ**

*Министър на околната среда и водите*